«Տրանս ակնթարթ» ՍՊԸ-ն, որն իրականացնում է Երևան-Գյումրի-Երևան ուղևորափոխադրումը, պատկանում է ԲՀԿ-ական Մարտուն Գրիգորյանի ընտանիքին, ուրեմն այստեղ պետք է տեսնել նաև ինչ-որ քաղաքական շահեր և շահատակություններ: Ավելին, այս ձևով փորձ է արվում «Տրանս ակնթարթը» դուրս մղել մրցակցային դաշտից, գուցեև նրա փոխարեն մեկ այլ ընկերության տրամադրել արտոնագիր: Միայն այսպես կարելի է բացատրել ստեղծված կացությունը, քանի որ առաջարկվող տարածքում բացակայում են այն բոլոր գործոնները, որոնք անհրաժեշտ են ուղևորափոխադրումների համար: Այստեղ չկան կառամատույցներ, չկան բժշկական կետեր, մեքենաների տեխնիկական սպասարկման համար չեն ստեղծվել պարտադիր պայմաններ, ուղևորներն էլ հայտնվել են բաց երկնքի տակ, չկան սպասասրահներ, գոնե նստարաններ: Գուցե իսկապես ժամանա՞կն է, որպեսզի կառավարությունը սկսի հետաքրքրվել այս նախարարության գործունեությամբ և հասկացնի, որ մարդն է մեծագույն արժեքը, որ ամեն ինչ պետք է արվի հանուն նրա: